ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት እዝግሄሩ ገብረ ኣብዝጊ፡ ጭራዋጣ እትወቅዕ ጓል ኣነስተይቲ 24 ነሓሰ 2019 መግለጺ ስእሊ, እዝግሄሩ ገብረኣብዝጊ ጥበብ ክትጽውዓ ከላ በቲ ንደቂኣንስትዮ ወይ ንደቂተባዕትዮ ተባሂሉ ዝፍለ ልሙድ መገዲ ኣይነበረን። ናታ ፍሉይ'ዩ። ንመዋእል፡ ብደቂተባዕትዮ ጥራሕ ተቓንዩ፤ በጻብዖም እናተሓገዘ ጥዑም ዜማ ብዘውጽእ ባህላዊ መሳርሒ ሙዚቃ እያ ናብ ደምበ ስነ ጥበብ ተጸምቢራ። ኣብ ትግራይ ዓድዋ ፍሉይ ስሙ እንዳ ማርያም ሸዊቶ ተወሊዳ ዓብያ። እዝግሄሩ ገብረኣብዝጊ ትበሃል። ዕድሚኣ ንትምህርቲ ምስኣኸለ ንሳ'ውን ልክዕ ከም ካልኦት መታዕቢታን ደቅ'ቲ ከባብን ደፍተርን ብርዕን ሒዛ ናብ ቤት ትምህርቲ ክትመላለስ ጀሚራ። ካብ ክፍሊ ናብ ክፍሊ እናቐጸለት፡ ዕድሜኣ ድማ እናወሰኸ ምስመጽአ ሓያል ፍቕሪ ከምዝተትሓዘት ክትግንዘብ ክኢላ። "እምነተይ እዩ ሓይሊ ሂቡኒ" ኤርትራዊት ኣድያም ድቡስ 'ሰበይትኻ ገለ መድሓኒት ገይራትልካ'ያ ይብሉኒ' ስዋ ፆሚቑ ዝናበር ወዲ ተባዕታይ "ቆልዓ 14 ዓመት ኮይነ ጭራዋጣ ናይ ምጽዋት ድልየት ሓዲሩኒ" ትብል። ካብቲ ሽዑ እዋን ጀሚሩ ኣዒንታን ልባን ነታ ባህላዊ መሳርሒ ናብ ዝጻወቱ ደቂተባዕትዮ ሽፊተን። ብዝረኸበቶ ኣጋጣምታት ኩሉ ደርፍታት ጭራ ትሰምዕ። ነዛ መሳርሒ ኣጸቢቓ ብምምላኽ ናብ መድረኻት ክትወጽእ ዝለዓለ ባህጊ ስለዝነበራ ድማ ዕድል ክትረክብ ከላ ክትተናኽፋ ጀሚራ። "ኣብ መርዓን ካልኦት መድረኻትን ጭራ ዝጻወቱ ክርእይ ከለኹ ፍቕሪ ሓዲሩኒ። ናብ መርዓታት ክጻወትን ክርእይን ኢለ እየ ዝኸድ። ትምህርቲ ከይወሰድኩ ድማ ብባዕለይ እናለመድክዋ መጺአ" ክትብል ተዘክሮኣ ተካፍል። "ንስኺ ጓል ኢኺ…" ንጭራ ካብ ካልኦት መሳርሕታት ሙዚቃ ኣብሊጻ ክትፈትወሉ ዝኸኣለት ምኽንያት ሎሚ'ውን ክትግንዘቦ ኣይከኣለትን። ጥራይ ግን ንዝነበራ ዝለዓለ ጭራ ናይ ምጽዋት ድልየትን ወነን ንምዕጋብስ ኣብ ዝተፈላለየ ስነስርዓት መርዓ ትርከብ ነይራ። ኣብ መርዓ እናተዓደመ ጭራ ካብ ዝጻወት ጎረቤት ወጻኢ ካብ ኣባላት ስድርኣን ኣዝማዳን፡ ጭራ ዝጻወት ሰብ ኣይነበረን። እንተኾነ፡ ካብ ቤተሰባ ዘጋጠማ ከቢድ ዝበሃል ተቓውሞ ኣይነበረን። ዝተወሰኑ ኣባላት ስድርኣን ጎረባብትን ግን፡ "ይትረፍኪ" ምባሎምን ኣይተረፈን። "ንስኺ ጓል ኢኺ፤ ወዲ እንተትኾንስ መርዓ ሰሪሕኺ ተብልዕና ነይርኪ ዝብል ኣይሰኣንን" እትብል እዝግሄሩ፡ ኣብ ትምህርታ ጥራይ ክተትኩር ጸቕጢ የጋጥማ ከምዝነበረ ትዛረብ። መግለጺ ስእሊ, እዝግሄሩ ገብረኣብዝጊ ዘበናዊ ድኹዒ ኣልቦ ሕርሻ ሕልፊ ዝበሎ ፡ "ካብቲ ዝነበርኩዎ ንላዕሊ ሰሪሐ ክፀንሐኩም'የ" ይኹን እምበር ነዞም ሓሳባትን ጸቕጥታትን ቦታ ከይሃበት ንስምዒታ ብምድማጽ ክትቕጽለሉ ወሲና። "ዓብዪ ሓወይ ጭራ ንኽጻወት የተባብዐኒ ነይሩ። ኣስሪሑ ኣምጺኡለይ፤ ዋላ ገመዱ'ውን ገዚኡ ስለዝሃበኒ ክለምድ ክኢለ" ከትብል ንሱ ዝገበረላ ናብዚ ሕዚ ዘላትሉ ደረጃ ንኽትበጽሕ ሰረት ከምዘንጸፈ ተረድእ። ንጭራን እግዝሄሩን ዝፈላልየን'ዶ ይህሉ?
